CELEX: 
Language: et
Date: 2009-09-26 00:00:00
Title: 2009/637/EÜ: Euroopa Parlamendi otsus, 23. aprill 2009 , Euroopa Liidu 2007. aasta üldeelarve täitmisele heakskiidu andmise kohta, VI jagu – Euroopa Majandus- ja Sotsiaalkomitee#Euroopa Parlamendi resolutsioon, 23. aprill 2009 , tähelepanekutega, mis on Euroopa Liidu 2007. aasta üldeelarve täitmisele heakskiidu andmist käsitleva otsuse lahutamatu osa, VI jagu – Euroopa Majandus- ja Sotsiaalkomitee

26.9.2009   
            
            
               ET
            
            
               Euroopa Liidu Teataja
            
            
               L 255/81
            
         
      EUROOPA PARLAMENDI OTSUS,
   
   23. aprill 2009,
   Euroopa Liidu 2007. aasta üldeelarve täitmisele heakskiidu andmise kohta, VI jagu – Euroopa Majandus- ja Sotsiaalkomitee
   (2009/637/EÜ)
   EUROOPA PARLAMENT,
   
               —
            
            
               võttes arvesse Euroopa Liidu 2007. aasta üldeelarvet (1);
            
         
               —
            
            
               võttes arvesse Euroopa ühenduste 2007. eelarveaasta lõplikku raamatupidamise aastaaruannet – I köide (C6-0420/2008) (2);
            
         
               —
            
            
               võttes arvesse Euroopa Majandus- ja Sotsiaalkomitee aastaaruannet eelarve täitmisele heakskiitu andvale asutusele eelarveaastal 2007 tehtud siseauditite kohta;
            
         
               —
            
            
               võttes arvesse kontrollikoja aastaaruannet 2007. eelarveaasta eelarve täitmise kohta koos auditeeritud institutsioonide vastustega (3);
            
         
               —
            
            
               võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust (4);
            
         
               —
            
            
               võttes arvesse EÜ asutamislepingu artikli 272 lõiget 10 ning artikleid 274, 275 ja 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0155/2009);
            
         
               1.
            
            
               annab heakskiidu Euroopa Majandus- ja Sotsiaalkomitee peasekretäri tegevusele Euroopa Majandus- ja Sotsiaalkomitee 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT L 77, 16.3.2007.
   
      (2)  ELT C 287, 10.11.2008, lk 1.
   
      (3)  ELT C 286, 10.11.2008, lk 1.
   
      (4)  ELT C 287, 10.11.2008, lk 111.
   
      (5)  EÜT L 248, 16.9.2002, lk 1.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Liidu 2007. aasta üldeelarve täitmisele heakskiidu andmist käsitleva otsuse lahutamatu osa, VI jagu – Euroopa Majandus- ja Sotsiaalkomitee
      EUROOPA PARLAMENT,
      
                  —
               
               
                  võttes arvesse Euroopa Liidu 2007. aasta üldeelarvet (1);
               
            
                  —
               
               
                  võttes arvesse Euroopa ühenduste 2007. eelarveaasta lõplikku raamatupidamise aastaaruannet – I köide (C6-0420/2008) (2);
               
            
                  —
               
               
                  võttes arvesse Euroopa Majandus- ja Sotsiaalkomitee aastaaruannet eelarve täitmisele heakskiitu andvale asutusele eelarveaastal 2007 tehtud siseauditite kohta;
               
            
                  —
               
               
                  võttes arvesse kontrollikoja aastaaruannet 2007. eelarveaasta eelarve täitmise kohta koos auditeeritud institutsioonide vastustega (3);
               
            
                  —
               
               
                  võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust (4);
               
            
                  —
               
               
                  võttes arvesse EÜ asutamislepingu artikli 272 lõiget 10 ning artikleid 274, 275 ja 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit (A6-0155/2009);
               
            
                  1.
               
               
                  märgib, et 2007. aastal oli Euroopa Majandus- ja Sotsiaalkomitee (EMSK) käsutuses kulukohustuste assigneeringutena kokku 116 miljonit eurot (2006. aastal oli see summa 112 miljonit eurot) ning assigneeringute kasutusmäär 91,64 % jäi alla teiste institutsioonide keskmise (93,82 %);
               
            
                  2.
               
               
                  tunneb heameelt, et EMSK ning Regioonide Komitee kirjutasid 2007. aasta detsembris alla uuele halduskoostöö lepingule ajavahemikuks 2008–2014; on veendunud, et kahe institutsiooni koostöö on Euroopa maksumaksjatele rahaliselt kasulik; väljendab samas kahetsust, et EMSK tegevusaruande kohaselt pärssisid või aeglustasid uue koostöölepingu läbirääkimised mõnesid 2007. aasta töökavas sisaldunud algatusi;
               
            
                  3.
               
               
                  väljendab heameelt, et kaks komiteed on võtnud selge kohustuse püüda ühtlustada parimate tavade põhjal oma sisekontrollistandardeid ja kõiki muid asjakohaseid finantsmenetlusi, mis on seotud ühistalitustega;
               
            
                  4.
               
               
                  märgib, et uue lepingu kohaselt jäävad kõige tähtsamad valdkonnad (infrastruktuur, infotehnoloogia ja telekommunikatsioonid, samuti kirjalik tõlge, k.a dokumentide tootmine) ühistalituste pädevusse, aga piiratud arv talitusi eraldatakse, näiteks sisetalitused, sotsiaal-meditsiiniline talitus, raamatukogu ja trükiettevalmistus;
               
            
                  5.
               
               
                  rõhutab siiski, et see eraldamine ei tohiks mõjutada eelarvet, ning nõuab seetõttu tungivalt, et kaks komiteed teeksid vahekokkuvõtte raames ühise analüüsi, et hinnata, kas selline ressursside ümberpaigutamine on mõlemale institutsioonile kasulik; kutsub mõlemat komiteed üles hoidma Euroopa Parlamenti kursis 2009. aasta alguses toimuva minikoostöölepingute hindamisega valdkondades, mida eraldamine puudutab;
               
            
                  6.
               
               
                  juhib tähelepanu ülalnimetatud aastaaruande punktis 11.10 esitatud kontrollikoja tähelepanekule, et kui Majandus- ja Sotsiaalkomitee jätkab 1-st suurema korrutusteguri kohaldamist kahe aasta jooksul pärast edutamist ega muuda korrutusteguri 1 ületavat osa väljateenitud staažiks, annab ta oma töötajatele majanduslikke privileege, mida teised institutsioonid ei tee;
               
            
                  7.
               
               
                  rõhutab, et kõik institutsioonid peaksid korrutustegurit käsitlevaid personalieeskirjade sätteid tõlgendama ja rakendama ühel ja samal viisil, et tagada töötajate võrdne kohtlemine; ootab Avaliku Teenistuse Kohtu otsust komisjoni ametniku esitatud kaebuse kohta ja ootab, et EMSK muudab oma tegevust sellele vastavalt (vajaduse korral tagasiulatuvalt);
               
            
                  8.
               
               
                  märgib rahuloluga, et 2007. aastal võeti kasutusele kaks uut finantssüsteemi (ABAC WF ja SAP) ning need on üldjoontes tõhusalt toiminud; tunneb ühtlasi heameelt, et EMSK on alustanud tööd EMASi (keskkonnajuhtimis- ja -auditeerimissüsteem) sertifikaadi saamiseks;
               
            
                  9.
               
               
                  väljendab heameelt EMSK algatuse üle töötada oma sekretariaadi siseselt välja olulisemad tegevus- ja tulemusnäitajad, mida kasutada juhtimisvahendina pädevates teenistustes ja läbipaistvuse suurendamiseks; julgustab EMSK-d töötama ka edaspidi välja uusi näitajaid ja kasutama olemasolevaid näitajaid ühtlasi suundumuste näitamiseks keskmises ja pikemas perspektiivis (viis kuni kümme aastat);
               
            
                  10.
               
               
                  tunneb heameelt selle üle, et läbirääkimiste tulemusel sõlmitud lepingute väärtuseline osakaal sõlmitud lepingutes on vähenenud oluliselt 7,5 protsendilt 2006. aastal 2,5 protsendini 2007. aastal, kuigi läbirääkimiste tulemusel sõlmitud lepingute arv on kahekordistunud; julgustab EMSK-d jätkama pingutusi selle osakaalu edasiseks vähendamiseks;
               
            
                  11.
               
               
                  tunneb sellega seoses heameelt, et ühistalituste raames loodi lepingute üksus, mis abistab kõiki ühistalituste tegevosakondi avalike hangete valdkonnas; märgib, et uue lepingu kohaselt viidi ühistalituste kontrollitalitus üle iga komitee enda talitustesse;
               
            
                  12.
               
               
                  märgib, et 2007. aasta märtsis vahistati pettuse kahtlusega ehitusettevõtja, kellega EMSK-l ja Regioonide Komiteel olid lepingulised suhted; märgib rahuloluga, et selle ettevõtja ja kahe komitee vahel alates 2000. aastast sõlmitud kõigi lepingute kohta tehti põhjalik audit ja selle tulemusel valminud auditeerimisaruanne anti üle OLAFile;
               
            
                  13.
               
               
                  peab väga oluliseks, et näiteks eelarvevahendite käsutajate, kontrollijate ja audiitorite tehtavad kontrollid oleksid piisavalt ranged; rõhutab sellega seoses, kui tähtis on teha piisav arv pistelisi kontrolle kõikides sektorites lisaks nendele vähestele strateegilistele sektoritele, kus risk on suurem;
               
            
                  14.
               
               
                  tunneb heameelt kolmest EMSK liikmest koosneva auditikomisjoni moodustamise üle, mida abistab välisaudiitor ja mille ülesanded hõlmavad muu hulgas siseauditiüksuse sõltumatuse kontrollimist ja siseauditi aruannetes sisalduvate soovituste põhjal võetud meetmete hindamist;
               
            
                  15.
               
               
                  märgib, et Belgia esimese astme kohus mõistis ühe endise EMSK liikme süüdi reisikulude nõuete esitamise eest pettuse eesmärgil (kahekordne hüvitamine); väljendab sellega seoses heameelt, et EMSK kaebas edasi otsuse mitte tunnistada teda tsiviilõiguslikuks menetlusosaliseks;
               
            
                  16.
               
               
                  märgib, et EMSK liikmete sõidu- ja koosolekukulude hüvitamise eeskirja üldine parandatud versioon võeti vastu 25. septembril 2007 eesmärgiga täiustada ja lihtsustada vastavaid menetlusi, tagades samal ajal läbipaistvuse ja kõikide liikmete võrdse kohtlemise ning võttes arvesse tehnoloogia arengut (näiteks e-piletid, online-hotellibroneeringud ja videokonverentsid); peab vajalikuks tegelda selle küsimusega järgmise eelarve täitmisele heakskiidu andmise menetluse käigus (eelarveaasta 2008);
               
            
                  17.
               
               
                  märgib ühtlasi seoses uusi liikmeid puudutava finantseeskirjaga, et EMSK juhatus otsustas 12. novembri 2008. aasta koosolekul luua ajutise töörühma kvestorite osalusel, mis vastutaks ettepanekute koostamise eest liikmete finantseeskirja läbivaatamise kohta;
               
            
                  18.
               
               
                  märgib, EMSK liikmed ei deklareeri oma majanduslikke huve ega avalikusta sellist asjakohast teavet nagu deklareeritav kutsetegevus ja tasustatavad ametikohad või tegevused; soovitab EMSK-l kehtestada selle kohustuse kõikidele liikmetele; teeb ühtlasi ettepaneku nimetada ametisse sõltumatu järelevalveametnik, kelle ülesanne oleks anda igal aastal avalikult aru esitatud deklaratsioonide kohta, et tagada usaldusväärne järelevalve ja kontroll;
               
            
                  19.
               
               
                  tunnustab EMSK-d iga-aastase tegevusaruande kvaliteedi eest; palub siiski lisada järgmisse tegevusaruandesse peatüki, milles esitatakse üksikasjalik ülevaade aasta jooksul võetud järelmeetmetest seoses Euroopa Parlamendi varasemate eelarve täitmisele heakskiidu andmise otsustega, sealhulgas soovituste mittejärgimise võimalikud põhjendused;
               
            
                  20.
               
               
                  märgib, et vaatamata finantsmääruse muutmisele on hanke-eeskirjad väikeste institutsioonide, nt EMSK jaoks ikka veel ülearu koormavad, eriti pakkumiskutsete puhul, mis käsitlevad suhteliselt väikesemahulisi lepinguid; palub komisjonil tulevikus finantsmääruse muutmise ettepanekute esitamiseks eeltöö tegemisel konsulteerida ulatuslikult EMSK peasekretäri ja administratsiooniga, et tagada lõplikus eelnõus nende ettepanekute täielik arvessevõtmine.
               
            
         (1)  ELT L 77, 16.3.2007.
      
         (2)  ELT C 287, 10.11.2008, lk 1.
      
         (3)  ELT C 286, 10.11.2008, lk 1.
      
         (4)  ELT C 287, 10.11.2008, lk 111.
      
         (5)  EÜT L 248, 16.9.2002, lk 1.